open-index/open-wikipedia-markdown huggingface dataset:
Büssing

**Büssing AG** ble etablert 1903 i Braunschweig, Tyskland som «Heinrich Büssing, Specialfabrik für Motorlastwagen, Motoromnibusse und Motoren, Braunschweig, Elmstraße». Selskapet var den største tyske buss- og lastebil-produsenten på 1960- og 1970-tallet. Selskapet ble kjøpt opp av MAN i 1971. 
## Historie
Büssing fikk økonomiske problemer på slutten av 60-tallet som følge av for høye utviklingskostnader og for lite salg av moderne lastebiler med
underliggermotorer. Her var de rett og slett for tidlig ute i forhold til markedet og utviklingen. Dette førte til at eierselskapet Salzgitter AG i 1968 solgte en del av aksjene til MAN som var interessert i å benytte Büssings underliggerteknologi. Resten av aksjene ble solgt i flere bolker til MAN, og i 1972 ble Büssing helt infusjonert i MAN-konsernet.

Oslo Sporveier kjøpte flere store serier med busser i annen halvdel av 1960-tallet, blant annet med det formålet å erstatte trikkelinjer med buss. Sagene-trikken ble erstattet av bussrute 17 trafikkert hovedsakelig med nye Büssing Präfekt-busser i 1965. Sammenlignet med datidens samtidige busser for bytrafikk var Büssing-bussene små, men de hadde spesielt god oversikt fra førerplassen, liten svingradius og hekkmotor med eksosutslippet på taket. Dette skulle gjøre dem spesielt godt egnet som bybusser i trange og kronglete gater. Den spesielle eksosutslipp-løsningen var ment å være mer miljøvennlig. Etter å ha mottatt og satt i drift en første serie slike busser med halvautomatisk gearing, de såkalte "pinnevognene", kjøpte man flere serier, og nå med automatgear. Dette ble de første seriene bybusser med helautomatisk gearing. Motorkraften var imidlertid i svakeste laget, noe som gjorde at det tok sin tid å forsere de bratteste bakkene i byen opp til bl.a. Ryen og Ekeberg Hageby. 

Trondheim Sporvei kjøpte et mindre antall, dels gjennom selskapet Graakallbanen AS. Her ble de brukt på samme måte, til å overta etter den nedlagte Singsakertrikken. En av Oslo-bussene finnes bevart av Sporveismuseet på Majorstua i Oslo. Først på 1970-tallet fikk Oslo Sporveier levert flere serier fra det sammenslåtte selskapet. 

I to tiår fra midt på 1960-tallet var Büssing- og MAN-Büssing-busser helt dominerende på Oslos bybussruter. De fleste av disse var merket MAN Büssing. Den største av disse leveringene var MAN SL 200, levert fra og med 1975 i nesten 100 eksemplarer til Oslo og også et større antall til Trondheim. Av andre norske selskaper som har kjøpt fra Büssing kan nevnes Ekebergbanens busselskap, som kjøpte fra Büssing allerede på 1920-tallet, samt Lommedalsbussen AS på 1970-tallet, men de sistnevnte var bare chassiser som ble forsynt med norske karosserier.

## Eksterne lenker
*
Madlamark kirke

**Madlamark kirke** er en arbeidskirke fra 1976 i Stavanger

Kirken er bygget i tegl og har 350 plasser.

## Korsportalen

Madlamark kirke har en karakteristisk altertavle, «Korsportalen», et kunstverk i form av et alterbilde som dekker alterveggen. Verket var ferdig i 2003, og er laget av kunstneren Ole Lislerud.

Verket er en mosaikk som forestiller varianter av det greske korset som danner et Y-kors, et symbol for treenigheten. Mosaikken er også sammensatt av ulike biter med tekst. Tekster fra Bibelen og organisatoriske tekster fra menighetslivet i Madlamark menighet. Bibeltekstene er på tre ulike språk. Salme 61,3 på hebraisk, Matteus 3,16 på gresk, og Salme 11,4 på koptisk.

## Referanser


## Litteratur
* Madlamark menighet: Madlamark kirke 40 år (PDF)
* 

## Eksterne lenker
* 
* Madlamark menighet: Altertavlen og arkitektur
Georges Guétary

**Georges Guétary** (født 8. februar 1915, død 13. september 1997) var en fransk skuespiller og sanger.

## Referanser


## Eksterne lenker

* 
* Georges Guétary fanside
Vuelta a España 2007

Den 62. utgave av sykkelrittet **[[Vuelta a España]]** ble arrangert i tidsrommet 1. til 23. september 2007, og bestod av 21 etapper på til sammen 3241 kilometer. 145 av de 189 startende fullførte. 

Atten av ProTour-lagene fikk stille i rittet. Unibet.com ble ikke invitert, og invitasjonen til Astana ble trukket tilbake etter at flere av lagets ryttere testet positivt for doping tidligere i sesongen. I tillegg ble de spanske profesjonelle kontinentallagene Relax-GAM, Andalucia-Cajasur og Karpin Galicia invitert. Ingen nordmenn stilte på startstreken i denne utgaven av rittet.

For første gang på over ti år, startet rittet i Vigo i provinsen Galicia, hjemstedet til Caisse d'Epargne-rytteren Óscar Pereiro Sio. Denne utgaven var uvanlig også fordi den første fjellmålgangen kom allerede på den 4. etappen.

Russeren Denis Mensjov vant sammenlagt foran spanjolene Carlos Sastre og Samuel Sánchez. Samuel Sánchez, Daniele Bennati og Oscar Freire vant tre etapper hver, og Alessandro Petacchi vant to etapper. Mensjov vant klatrekonkurransen og kombinasjonskonkurransen, og Bennati vant poengkonkurransen.

## Etapper

## Trøyene dag for dag

## Resultater

### Sammenlagt

----

### Poengkonkurransen

----

### Klatrekonkurransen

----

### Kombinasjonkonkurransen

*Poengene i kombinasjonskonkurransen regnes ut ved å summere plassering i de andre konkurransene.*

----

### Lagkonkurransen

## Se også

* Etappene i Vuelta a España 2007
* Liste over utøvere i Vuelta a España 2007

## Eksterne lenker

*
Klisterhjerne

***Klisterhjerne*** er en norsk TV-quiz for barn og ungdom som gikk på TV 2 fra 2003 til 2005. Programmet ble ledet av Arne Hjeltnes, mens Ole André Sivertsen var hans medhjelper og fagråd. Vinneren av hver sesong ble kåret til «Årets Klisterhjerne» og fikk dekket tre års utdanning tilsvarende summen av et studielån på tre år. Eleven som ble nummer to i finalen fikk dekket to år, mens elev nummer tre fikk dekket ett år. Barn/ungdom fra både barneskole, ungdomsskole og videregående skole kunne delta i programmet. Programmet gikk på lørdager.

Premieren ble sett av 487 000.

I 2004 kåret BarneVakten det til årets familieprogram 2003.

## Referanser
Snekkerplassen

**Snekkerplassen** er en gate i Åsane bydel i Bergen, en blindvei sørvestover fra Åstveitvegen.

Snekkerplassen (tidl. benevnet som Snekkerplasset/Snidkerplasset i tidligere skrifter) var en husmannsplass under Åstveit gård. I 1886 ble bruket selveid.
Dampfløyte

**Dampfløyten** ble oppfunnet omkring 1832 av en amerikansk musiker som ville lage signalapparater.

Fløyten virker ved at damp slippes inn i et kammer gjennom en spesielt utformet åpning når en åpner en ventil. Dampen vil skiftevis utvide seg og trekke seg sammen før den går ut. Tonehøyden bestemmes av lengden på kammeret.

Dampfløyten var brukt til lokomotiver, båter og skip, fyr, og som fabrikksignaler ved arbeidstids start og slutt. Noen steder var det flere fløyter, slik at en kunne lage tonesignaler (Britiske togfløyter kunne signalisere til stasjoner de passerte). Amerikanske tog hadde ofte fløyter som ble utløst sammen til en akkord. Kjennere kunne derfor høre hvilket tog som passerte. Dampen er nå oftest erstattet med trykkluft.

De fleste dampfløyter som var i nyttig bruk er nå erstattet med trykkluftdrevne horn (tåkelurer).

*Calliope* er det engelske navnet på dampfløyteorgelet.

På Bergen havn ble det fremført en komposisjon for skips- og dampfløyter i tilknytning til en veteranbåtfestival.
## Referanser
Fougasse

**Fougasse** er i fransk matlagning et lite brød med fyll, for eksempel bacon, ost, tomat eller oliven.  

Brødet er knyttet til Provence, men finnes i ulike varianter i andre regioner også. Ofte kan fougassen være kunstferdig utformet for å ligne et hveteaks. Fougassen er det franske motstykket til den italienske focaccia. 

## Eksterne lenker
* Oppskrift på fougasse på aperitif.no
Norges Gymnastikk- og Turnforbund

NGTF

Fullt navn
*Norges Gymnastikk- og Turnforbund*

Stiftet
25. mai 1890

President
Torgeir Røinås Pedersen

Generalsekretær
Mona Kristiansen

Kretser 
10

Klubber 
418

Medlemmer 
112&nbsp;000
|- 

**Norges Gymnastikk- og Turnforbund** (**NGTF**; stiftet 25. mai 1890 i Bergen som *Det norske Turn- og Gymnastikkforbund*) er landets eldste særforbund underlagt Norges idrettsforbund.

NGTF er medlem av det internasjonale turnforbundet (FIG), som har over 25 millioner medlemmer og dermed er et av de største idrettsforbundene i verden.

## Grener organisert under NGTF:
Gjeldende per 2024:

* Apparatturn (Turn kvinner og Turn menn)
* Rytmisk gymnastikk
* Troppsgymnastikk
* Gymnastikkhjul
* Parkour
* Paraturn
* Sportsdrill (fra 1991 til 2012)

## Historie
Da forbundet ble stiftet, 25. mai 1890 i Bergen, var det 18 foreninger til stede.  fra Christiania Turnforening ble valgt som forbundets første president, og forbundet fikk navnet *Det norske Turn- og Gymnastikkforbund*.

Senere har forbundet skiftet navn tre ganger. Først til *Norges Turn- og Idrætsforbund* i 1906, deretter til *Norges Turnforbund* i 1918 og til slutt dagens *Norges Gymnastikk- og Turnforbund* i 1936.

Turn var den første idretten som ble organisert i et eget forbund i Norge.

## Kretser
I dag er det ca. 420 gymnastikk- og turnforeninger (idrettslag) i Norge, fordelt på 10 kretser. Med over 100&nbsp;000 medlemmer, gjør det særforbundet til det 4. største i Norge.

## Referanser




## Litteratur
*

## Eksterne lenker
*
Grand Theft Auto III

***Grand Theft Auto III*** (**GTA III**) er et amerikansk tredjepersons actionspill i Grand Theft Auto-serien utviklet av DMA Design (nå Rockstar North) og gitt ut på PlayStation 2 i oktober 2001.

I 2002/2003 kom spillet for PC, og i 2003/2004 ble spillet tilgjengelig på Xbox. En versjon for iOS og Android ble publisert i 2011, for å feire spillets 10-årsjubileum.

## Handling
Spilleren må gjennomfører en rekke oppdrag - lineære scenario med fastsatte mål - for å komme seg gjennom hele historien. Enkelte oppdrag krever at spillerne venter på ytterligere instruksjoner eller hendelser før man kan komme seg videre. Utenfor fastsatte oppdrag kan spilleren fritt streife omkring i spillets åpne verden, og får muligheten til å gjennomføre valgfrie side-oppdrag. Liberty City består av tre bydeler: Portland, Staunton Island og Shoreside Vale. De to sistnevnte områdene blir ulåst etter hvert når spilleren utvikler seg gjennom historien. Spillere kan løpe, hoppe eller bruke en rekke kjøretøy for å navigere i spillets verden. Hvis spilleren begår forbrytelser i spillet, kommer politi i spillet til å følge etter spilleren. Jo større forbrytelser man begår i spillet, desto mer aggressive blir politiet i jakten på spilleren.

Spilleren må kontrollere den stumme kriminelle Claude. I løpet av historien møter Claude forskjellige nye karakterer, både nye allierte og motstandere. Spilleren kan også delta i forskjellige andre aktiviteter som mini-spil, for eksempel å kjøre drosje eller påta seg andre oppdrag. Gjennomføring av disse aktivitetene gir spilleren forskjellige belønninger. Spilleren kan velge å gå til nærkamp, eller bruke forskjellige skytevåpen som for eksempel flammekaster, snikskytter-rifle eller eksplosiver for å bekjempe motstandere.

I 2001 blir den små-kriminelle Claude forrådt av sin kjæreste Catalina under et bank-ran like utenfor Liberty City. Claude blir snart arrestert, men stikker av underveis til fengsel når et colombiansk kartell gjennomfører et bakholdsangrep mot transporten han sitter på for å få tak i en annen fange. I løpet av denne flukten blir Claude venn med flere andre fanger, blant annet eksplosiv-ekspert 8-Ball, som gir ham et sted å bo og introduserer ham for Leone Mafia-familien hvor Claude finner seg arbeid. Etter å ha hjulpet mafiaen med forskjellige kriminelle aktiviteter, får han økt respekt fra Don Salvatore Leone.

## Referanser


## Eksterne lenker
*
Edward Norton

**Edward Harrison Norton** (født 18. august 1969) er en amerikansk filmskuespiller, filmprodusent og aktivist som har blitt nominert til to Oscar-statuetter og har vunnet en Golden Globe-pris.

## Filmer

## Referanser

## Eksterne lenker
* 
*
Grand Theft Auto 2

**Grand Theft Auto 2** (**GTA 2**) er et amerikansk actionspill i Grand Theft Auto-serien utviklet av Rockstar North Production og gitt ut 22. oktober 1999 på PlayStation og PC. Året etter kom spillet på Game Boy Color og Dreamcast.

I likhet med forgjengeren Grand Theft Auto fokuserer spillet på å gjennomføre en rekke oppgaver, som er nødvendig for å komme videre i handlingen. Poeng tildeles fra forskjellige kriminelle handlinger som for eksempel å ødelegge kjøretøy, selge biler eller være med på oppdrag for forskjellige kriminelle syndikater. Jobber som tilbys kommer fra tre forskjellige syndikater. Hvert nivå har to forskjellige syndikater. Det tredje syndikatet er tilstede på alle nivåer. Ved å gjennomføre forskjellige jobber for slike syndikat, kan spilleren opparbeide seg mer respekt hos det syndikatet. Men hvis ett oppdrag mislykkes, risikerer spilleren å miste respekt.

Å gjennomføre forbrytelser fører også til uønsket oppmerksomhet fra politiet i spillet, som kommer til å jakte på spilleren for å arrestere eller drepe spilleren. Hvis spilleren blir arrestert eller drept, mister man alle våpen og annet utstyr de har fått tak i. Andre forbedringer i spillet inkluderer blant annet nye kjøretøy og andre karakterer som er mer interaktive med resten av spillets miljø. For eksempel gjeng-medlemmer som kan være med og slåss mot politiet.

## Referanser


## Eksterne lenker
* 
* GTA 1 og 2 gratis for nedlastning
Grand Theft Auto: Vice City

*** Grand Theft Auto: Vice City*** er et amerikansk tredjepersons actionspill, og er det fjerde spillet i Grand Theft Auto-serien.

Spillet ble lansert i USA 27. oktober 2002 for PlayStation 2, og ble senere lagd til Xbox og PC i 2003. iOS og Android i 2012 for å feire 10-årsjubileum av spillet. *Vice City* ble etterfulgt av *[[Grand Theft Auto: San Andreas]]* og etterfulgte *[[Grand Theft Auto III ]]*.

## Setting
*Vice City* henter mye av sin inspirasjon fra 1980-tallets USA. Spillets handling foregår i1986 i Vice City, en oppdiktet by som har virkelighetens Miami som forelegg. Visuelt avspeiler spillet – spesielt klær og kjøretøyer – 1980-tallets estetikk, noen ganger over i det parodiske. Der spillet *Grand Theft Auto III* foregår i den mørke, urbane byen «Liberty City», ser Vice City (hovedsakelig) ren og pen ut, med gylne strender, svaiende palmer og virkelighetstro solnedganger.

Til fots kan spilleren gå / løpe og hoppe, samt bruke våpen og grunnleggende hånd-til-hånd-kamp. Spilleren kan kjøre en rekke forskjellige kjøretøy, for eksempel bil, båt, fly og helikopter, vannscooter eller motorsykkel.

## Handling
Hovedpersonen i spillet er mafia-medlemmet Tommy Vercetti, som nylig har sluppet ut fra fengsel. Etter å ha vært involvert i en narkotikahandel som gikk fryktelig galt, finner Tommy de ansvarlige. Samtidig bygger han opp et kriminelt imperium, og prøver å ta makten fra de andre kriminelle organisasjonene i byen. Spillet går ut på å bygge seg opp igjen og betale tilbake det han skylder mafiabossen.

## Stemmer
Flere kjente skuespillere har gitt stemmer til rollefigurer i spillet. Ray Loitta som Tommy Vercetti ,Philip Michael Thomas, som spilte «Ricardo Tubbs» i TV-serien *[[Miami Vice]]*, gir stemme til «Lance Vance», og William Fichtner låner stemme til den nervøse advokaten til hovedfiguren Tommy Vercetti.

## Referanser


## Eksterne lenker
*
Kunst nå

***Kunst nå*** er et norsk kulturmagasin som gikk på NRK1 fra 2000 til 2001. Programserien hadde som mål å speile mere enn bare bildekunst, litteratur og scenekunst. I tillegg ble arkitektur, design og til dels også film samt andre kulturaktiviteter som programmets reportere følte de kunne lage spennende historier av, tatt opp. Det var i alt åtte selvstendige videojournalister (kalt kulturdetektiver) som lagde reportasjer fra både Norge og utlandet. Programmer gikk på tirsdager. 

Reporterne i serien var Ketil Kern, Ninja Benneche, Inger Marie Hansen, Odd Syse, Ingerid Nordstrand, Vincent Patrick Reilly, Marit Christina Lie og Arild Jonsjord. Bjørn Hulleberg var redaksjonsleder.

## Referanser
Grand Theft Auto: Vice City Stories

***Grand Theft Auto: Vice City Stories*** er et amerikansk tredjepersonsactionspill i Grand Theft Auto-serien utviklet av Rockstar Games og gitt ut på PlayStation Portable i 2006. Spillet kom også ut på PlayStation 2 i 2007. Det kom ut for PlayStation 3 i 2011. Det er det andre spillet fra Rockstar til PSP. Som resten av spillene i GTA-serien har spillet 18-årsgrense.

Spillet er strukturert på samme måte som tidligere utgivelser fra Grand Theft Auto-serien, med et stort miljø å bevege seg rundt i. Til fots er spilleren i stand til å gå og løpe, svømme eller hoppe, samt bruke forskjellige våpen og grunnleggende hånd-til-hånd-kamp. Spilleren kan også kjøre forskjellige kjøretøy, inkludert bil, båt, fly, helikopter, vannscooter eller motorsykkel.

Når spilleren ikke er på oppdrag som er viktige for handlingen, kan man fritt vandre rundt i hele spillets verden. Spilleren kan også delta i en rekke valgfrie oppdrag, som ikke har noe med selve handlingen å gjøre. Hvert fullførte oppdrag belønner spilleren med forskjellige bonuser eller inntekter. Vice City Stories finner sted i 1984 og er sentrert rundt byen Vice City, og er satt to år før hendelsene fra Grand Theft Auto: Vice City.

## Handling
I 1984 er korporal Victor "Vic" Vance stasjonert ved en militærbase som ligger i nærheten av Vice City kalt Fort Baxter. For å få tak i nok penger til medisiner for sin syke bror Pete, godtar Vic å hjelpe sin korrupte overordnede, sersjant Jerry Martinez, og blir raskt involvert i byens narkotika-handel. Samtidig må han bistå en eksentrisk krigsveteran Phil Cassidy som arbeider ved en havn. Etter at en narkotika-handel går galt forsøker Martinez å legge skylden på Vic ved å gjemme narkotika under sengen hans, og ta med en prostituert til militærbasen. Dette gjør at Vic blir kastet ut fra militæret.

Vic begynner å arbeide for Phil Cassidy, i bytte for et midlertidig sted å bo. Martinez ansetter dem til å gjennomføre arbeid for ham, men til slutt forråder han dem. I mellomtiden får Vic også jobb for Phils svoger Marty Jay Williams, leder for en gjeng kalt Trailer Park Mafia, som ofte misbruker sin kone Louise. Marty blir sint når Vic begynner et forhold til hans kone, og forsøker å kidnappe henne. Dette tvinger Vic til å drepe Marty.

Etter Martys død tar Vic kontroll over hele gjengen, og omdøper den til Vance Crime Family. Vic får besøk av sin bror Lance, og sammen begynner de å ta kontroll over rivaliserende gjenger og øke deres egen makt. I denne prosessen fårVic respekt fra en kubansk gjeng, ledet av Umberto Robina, og møter også en korrupt DEA-agent. Etter å ha stjålet en stor narkotika-sending, blir paret kidnappet av Mendez-brødrene, Armando og Diego. Vic blir også introdusert for Ricardo Diaz, en stor narkotika-baron som forsøker å overta Mendez-brødrenes virksomhet. Han sysselsetter Vic og Lance til en rekke kriminelle jobber.

## Referanser


## Eksterne lenker
*
Fylkesvei 5028

**Fylkesveg 5028** går mellom Husnes og Opsanger i Kvinnherad kommune.

Frem til 2019 hadde veien betegnelsen fylkesvei 44 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Kvardagsliv

***Kvardagsliv*** er en norsk dokumentarserie som gikk på NRK1 fra 2000 til 2001. Dokumentarserien tok for seg Norges historie på 1900-tallet og så nærmere på hvordan folk flest hadde det. Serien tok for seg emner som kvinenes stilling, fremveksten av telekommunikasjon, transport og medier, utvandringen til Amerika, industrialiseringen, velferdsstaten, fattigdom, rikdom og urbanisering.

Historiker Karsten Alnæs var rådgiver for serien.

## Referanser
Maura Tierney

**Maura Lynn Tierney** (født 3. februar 1965) i Boston i Massachusetts) er en amerikansk skuespiller, senest best kjent for sin rolle som «Abby Lockhart» i TV-serien *[[Akutten]]*.

## Film- og TV-roller, utvalg
* *The Go-Gette'r' (2007)
* *Diggers* (2006)
* *Danny Roane: First Time Director* (2006)
* *Welcome to Mooseport* (2004)
* *Melvin Goes to Dinner* (2003)
* *The Nazi* (2002)
* *Rooftop Kisses* (2002)
* *Insomnia* (2002)
* *Scotland, Pa.* (2001)
* *ER* (2000&ndash;[[as of 2006|present]])
* *Oxygen* (1999)
* *Instinct* (1999)
* *Forces of Nature* (1999)
* *Primary Colors* (1998)
* *Liar Liar* (1997)
* *Mercy* (1996)
* *Primal Fear* (1996)
* *NewsRadio* (1995&ndash;1999)
* *704 Hauser* (1994)
* *Out of Darkness* (1994)
* *The Temp* (1993)
* *Fly by Night* (1993)
* *White Sands* (1992)
* *Dead Women in Lingerie* (1991)
* *The Linguini Incident* (1991)
* *Flying Blind* (1990)
* *The Van Dyke Show* (1988)
* *Crossing the Mob* (1988)
* *Student Exchange'' (1987)

## Referanser


## Eksterne lenker
* 
* Maura Tierney online
* Biografi
Cessna A-37 Dragonfly

**Cessna A-37 Dragonfly** er et amerikansk to-seters lett angrepsfly utviklet av Cessna Aircraft Company. A-37 er en versjon av treningsflyet T-37 Tweet, og fløy første gang 22. oktober 1963 som **YAT-37D** ( en konvertert T-37B ).

## Utvikling og varianter

I 1966 fikk Cessna en kontrakt med det amerikanske flyvåpenet om å konvertere 39 T-37B til **A-37A Dragonfly**, disse ble evaluert i Vietnam fra 1967 og senere overført til Sør-Vietnam. A-37A skilte seg fra T-37 blant annet med sine kraftigere motorer, to General Electric J85-GE-5 turbojetmotorer, 8 våpenstasjoner under vingene, en innebygd 7,62 mm GAU-2 gatling-mitraljøse, vingetipptanker, pansring og oppgradert avionikk.

**A-37B Dragonfly** hadde et forsterket skrog og kraftigere motorer i form av to General Electric J85-GE-17A turbojetmotorer med en skyvekraft på 12,7 kN hver. A-37B ble levert fra 1968 og ble brukt av både det amerikanske flyvåpenet og Sør-Vietnam under Vietnamkrigen. 130 A-37B ble utstyrt med avionikk for observasjon og ildkontroll under betegnelsen **OA-37B**. I alt 577 A-37B og OA-37B ble produsert, og flyet er i tillegg blitt levert til flyvåpnene i Chile, Colombia, Ecuador, El Salvador, Guatemala, Honduras, Peru, Sør-Korea og Urugay. I mange av disse flyvåpnene er flytypen fremdeles i operativ tjeneste.

## Spesifikasjoner

 

## Eksterne lenker
* Cessna A-37 Dragonfly (Super Tweet)
Smart Fortwo

**Smart Fortwo** er en småbil produsert av det tyske selskapet Smart, som eies av DaimlerChrysler. Bilen blir laget i Smartville i Frankrike. Den er produsert fra 1998 og frem til i dag. Bilen kan leveres med en 800 cm³ dieselmotor på 45 hk eller en 1,0 liters bensinmotorer som yter fra 61 til 98 hk. 

## Karosserier

Modellen er produsert med følgende karosserityper:

*Smart City Coupé (1998–2001)
*Smart Fortwo Coupé (2002-produseres ennå)
*Smart Fortwo Cabriolet (2002-produseres ennå)
*Smart Crossblade (2002)
Smart Forfour

**Smart Forfour** er en bilmodell i supermini-segmentet (B-segmentet) produsert av den tyske bilprodusenten Smart, som eies av DaimlerChrysler. Bilen ble utviklet i samarbeid med Mitsubishi og produsert på samme fabrikk som Mitsubishi Colt i Born i Nederland. Den ble produsert fra 2004 til 2006. Smart Forfour ble tatt ut av salg i juli 2006 på grunn av dårlig salg. Da var 132&nbsp;706 enheter blitt produsert. 

Modellen ble levert som 5-dørs hatchback.

Hovedkonkurrenter var Mini (BMW) og Lancia Ypsilon.
Grand Theft Auto: Liberty City Stories

***Grand Theft Auto: Liberty City Stories*** er et amerikansk tredjepersonsactionspill i Grand Theft Auto-serien utviklet av Rockstar og gitt ut på PlayStation Portable i 2005 og PlayStation 2 i 2006. Det er det første spillet fra Rockstar til PSP.

Ting som er utelatt fra spillet er evnen til å klatre og evnen til å svømme - kontakt med dype vannmasser er øyeblikkelig dødelig. Spillet er basert på det opprinnelige Liberty City-oppsettet, men er betydelig mindre enn i San Andreas. Historien foregår tidlig i 1998, i den fiktive Liberty City. I 1998 returnerer gangster Antonio "Toni" Cipriani, tvunget til å bo i utlandet i fire år etter drapet på en rivaliserende gangster, endelig hjem til Liberty City. Hans sjef, Don Salvatore Leone, ønsker ham velkommen tilbake og gir ham beskjed om å arbeide under en annen Leone-gangster, Vincenzo "Lucky" Cilli.

## Mottagelse

*Grand Theft Auto: Liberty City Stories* fikk generelt god kritikker, blant annet ni av ti fra IGN.

## Referanser
Klassisk ledighet

**Klassisk ledighet** oppstår når en bedrift har for høye kostnader til å kunne fortsette driften på den samme måten. Da må bedriften kutte ned på kostnadene, ofte ved å avskjedige ansatte, for ikke å tape penger.
Archie Hahn

**Charles Archibald «Archie» Hahn** (født 14. september 1880 Dodgeville, Wisconsin, død 21. januar 1955 i Charlottesville Virginia) var en amerikansk friidrettsutøver og en av de fremste sprinterne på begynnelsen av 1900-tallet.

Hahn vant alle tre sprintøvelser under OL 1904 i St. Louis. Først vant han 60 meter mye på grunn av sin raske start, siden vant han 200 meteren og til slutt utklasset han konkurrentene på 100 meter og vant sin tredje olympiske gullmedalje.

Han vant også 100 meter under jubileums-OL i Athen i 1906. Han var den eneste som har forsvart 100 metertittelen inntil Carl Lewis gjentok bedriften da han vant 100 meter to ganger på rad (1984) og (1988) etter at Ben Johnson ble disket på grunn av doping.

## OL-medaljer
* 1904  St. Louis -  **Gull** i friidrett, 60 meter  USA
* 1904  St. Louis -  **Gull** i friidrett, 100 meter  USA
* 1904  St. Louis -  **Gull** i friidrett, 200 meter  USA
* (1906  Athen -  **Gull** på 100 meter)

## Referanser


## Eksterne lenker
*
Grand Theft Auto: London, 1961

***Grand Theft Auto: London, 1961*** er en av to utvidelsespakker til videospillet *[[Grand Theft Auto (videospill)|Grand Theft Auto]]*. Det ble gitt ut 1. juni 1999 for Windows. Den er satt i London i året 1961.
## Referanser

## Eksterne lenker
*
AJ Auxerre

**Association de la Jeunesse Auxerroise**, også kjent som **AJ Auxerre** er en fransk fotballklubb fra byen Auxerre, stiftet i 1905. 

Til tross for byens beskjedne størrelse (40 000 innbyggere) har klubben gjort det godt, noe de ikke minst kan takke sin tidligere trener Guy Roux for. Roux var trener i klubben i over 40 år frem til 2005, og i løpet av denne tiden sikret han klubben tre opprykk, ligatittelen i 1996, samt fire cupmesterskap (det siste kom i hans siste kamp som trener våren 2005). Klubben har spilt i Frankrikes toppdivisjon (Ligue 1) siden 1980, og har kvalifisert seg til ulike europacuper en rekke ganger.

## Meritter
Oppdatert 30. mai 2025

## Spillerstall
Oppdatert 9. oktober 2024.

### Utlånte spillere

## Kjente spillere med en fortid i klubben
* Laurent Blanc
* Jean-Alain Boumsong
* Eric Cantona
* Djibril Cissé
* Basile Boli
* Bruno Martini
* Alain Roche
* Philippe Mexès
* Enzo Scifo
* Andrzej Szarmach

## Referanser


## Eksterne lenker
*
Grand Theft Auto: London, 1969

***Grand Theft Auto: London, 1969*** er en av to utvidelsespakker til videospillet *[[Grand Theft Auto]]*. Det ble gitt ut i 1999 for PC og PlayStation. Det var den eneste utvidelsen gitt ut til PlayStation-versjonen.
## Referanser

## Eksterne lenker
*
Gene Kelly

**Eugene Curran «Gene» Kelly** (født 23. august 1912, død 2. februar 1996) var en amerikansk skuespiller, danser, koreograf, sanger, regissør og produsent.

Kelly spilte i en rekke filmmusikaler i 1940- og 1950-årene, inkludert *[[Toner i toppform]]* (1942), *[[Du Barry var en dame det]]* (1943), *[[Folket jubler]]* (1943), *[[Modellen (film)|Modellen]]* (1944), *[[Gledens New York]]* (1949), *[[En amerikaner i Paris (film)|En amerikaner i Paris]]* (1951) og *[[Singin' in the Rain]]* (1952). Han ble nominert til Oscar for beste mannlige hovedrolle for rolletolkningen sin i *[[To gaster går i land]]* (1945).

Kelly både regisserte og spilte i en TV-spesial basert på *[[Jack og bønnestengelen]]* (1967). Han vant Primetime Emmy Award for beste barneprogram. Kelly regisserte også den romantiske filmmusikalen *[[Hello, Dolly! (film)|Hello, Dolly!]]* (1969), med Barbra Streisand og Walter Matthau. Den ble nominert til Oscar for beste film, mens Kelly ble nominert til både Golden Globe og Directors Guild of America Award for beste regi.

Kelly fikk en stjerne på Hollywood Walk of Fame i 1960. Han ble belønnet med en æres-Oscar i 1952, en Cecil B. DeMille Award i 1981 og en AFI Life Achievement Award i 1985. I 1999 ble han kåret til tidenes 15. største mannlige filmlegende av Det amerikanske filminstituttet.

## Filmografi (som skuespiller hvis ikke annet er nevnt)
* 1942 – *[[Toner i toppform]]*
* 1942 – *[[Modellen]]*
* 1951 – *[[En amerikaner i Paris (film)|En amerikaner i Paris]]*
* 1952 – *[[Singin' in the Rain]]* (også regissør)
* 1956 – *[[Kjærlighetens ringdans]]* (også regissør)
* 1960 – *[[Hurra for kjærligheten!]]*
* 1964 – *[[Hvor skal dette ende?]]*
* 1967 – *[[Pikene fra Rochefort]]*
* 1967 – *[[Guide for gifte menn]]* (kun regissør)
* 1969 – *[[Hello, Dolly! (film)|Hello, Dolly!]]* (kun regissør)

## Referanser


## Eksterne lenker
* 
* 
*
Fylkesvei 5048

**Fylkesveg 5048** går mellom Tofte og Høylandsbygd i Kvinnherad kommune.

Fram til Halsnøytunnelen ble åpnet i 2008 gikk fylkesvei 60 videre fra Tofte til Ranavik fergekai. Denne delen av veien ble del av riksvei 544, fra 2019 del av fylkesvei 500.

Strekningene mellom Høylandsbygd og Høylandsbygd kai, og mellom Høylandsbygd og Melkevik har blitt omklassifisert til kommunal vei.

Frem til 2019 hadde veien betegnelsen fylkesvei 60 (Hordaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Denis Selimovic

**Denis Selimovic** (født 22. juni 1979) er en slovensk fotballspiller som spilte for Aalesund FK i Tippeligaen i 2007 og 2008 etter å ha signert for klubben i begynnelsen av februar 2007. Kjetil Rekdal bekreftet etter sesongslutt i 2008 at klubben ønsker å finne en løsning der spilleren får utviklet seg ut ifra sitt potensial, og signaliserte at han ikke er del av Aalesunds FKs videre planer i norsk Tippeliga.

Denis Selimovic har tidligere spilt på NK Primorje i Slovenia. Mens han spilte for Primorje, studerte han også økonomi.

## Referanser


## Eksterne lenker
*
Gol nye stavkirke

**Gol nye stavkirke** er en nybygd stavkirke i tre fra 1994 i Gol kommune i Buskerud fylke. Kirken er plassert i Gordarike Familiepark, og er en tro kopi av Gol stavkirke som er flyttet til Norsk Folkemuseum på Bygdøy i Oslo.

Ytterligere en kopi av Gol stavkirke finnes, Stavkirka på Savjord er en privat eid kirke i Beiarn i Nordland. Byggingen ble påbegynt i 2005 og kirken er oppført i en mindre målestokk enn originalen.

## Eksterne lenker
*
Fylkesvei 5114

**Fylkesveg 5114** går mellom Varaldsøy fergekai og Gjuvsland i Kvinnherad kommune. Ferger mellom Gjermundshamn og Årsnes som ikke anløper Varaldsøy er tilordnet fylkesvei 48.

Frem til 2019 hadde veien betegnelsen fylkesvei 126 (Hordaland).

## Kommuner og knutepunkter

## Referanser

## Eksterne lenker
* Vegvesenets vegkart 
*
Fylkesvei 107 (Hordaland)

**Fylkesvei 107 i Hordaland** (**Fv107**) gikk mellom Jondal sentrum og Austrepollen i Kvinnherad kommune, med arm til Hesvik. Strekningen mellom Belsnes og Austrepollen ble åpnet 7. september 2012. Fra Jondal sentrum til Hesvik var avstanden 26,3&nbsp;km.

2019 ble hovedtraséen del av fylkesvei 49, armen til Hessvika ble erstattet av fylkesvei 5099.

## Kommuner og knutepunkter

* Torsnestunnelen (593 m)
* Torsnes bru (Torsneselva, 33 m)
* Jondalstunnelen ( m)

* Nordrepollen fra Øyre mot Gjetingsdalen

* Øyre bru (Øyresneselva nord, 33 m)
* Køylo bru (Øyresneselva sør, 24 m)
* Nordrepolltunnelen (649 m)

* Austrepollen bru (Austrepollelva, 16 m)

## Referanser


## Eksterne lenker
* Vegvesenets vegkart
Ray Ewry

**Raymond Clarence «Ray» Ewry** (født 14. oktober 1873 i Lafayette, Indiana,  død 29. september 1937 i New York) var en amerikansk friidrettsutøver.

Ewry har vunnet åtte olympiske gullmedaljer i tre ulike leker, i tillegg vant han to gull i OL 1906 Athen. Under OL 1900 i Paris ble han olympisk mester i stille lengde, stille høydehopp og tresteg uten tilløp alle på en og samme dag 16. juli. Han forsvarte sine olympiske mesterskapstitler i St. Louis 1904 da han vant de samme tre øvelsene. I jubileums-OL  1906 i Athen vant han både stille lengde og stille høyde, tresteg uten tilløp var ikke med på programmet, det var med for siste gang i 1904. I 1908 i London vant han sin tredje strake gullmedalje både i stille høyde og stille lengde. 

## OL-medaljer
* 1900  Paris –  **Gull** i friidrett, lengde uten tilløp  USA
* 1900  Paris –  **Gull** i friidrett, høyde uten tilløp  USA
* 1900  Paris –  **Gull** i friidrett, tresteg uten tilløp  USA
* 1904  St. Louis –  **Gull** i friidrett, lengde uten tilløp  USA
* 1904  St. Louis –  **Gull** i friidrett, høyde uten tilløp  USA
* 1904  St. Louis –  **Gull** i friidrett, tresteg uten tilløp  USA
* 1908  London –  **Gull** i friidrett, lengde uten tilløp  USA
* 1908  London –  **Gull** i friidrett, høyde uten tilløp  USA
* (1906  Athen –  **Gull** i stille lengde)
* (1906  Athen –  **Gull** i stille høyde)

## Referanser


## Eksterne lenker
*
En L.U.N. aften med Golden og Antonsen

***En L.U.N. aften med Golden og Antonsen*** er et norsk humor-talkshow med Atle Antonsen og Johan Golden som ble sendt på Metropol-TV i 2001. Serien besto av samtale med gjester og faste innslag slik som reality-parodien «*Bordellet»*. Grunntonen var humoristisk med mye harselas av diverse trender i samfunnet. Et annet populært innslag i programmet var «*Sinnaposen»*, hvor gjestene kunne skrike ned i en tøypose og dermed kvitte seg med aggresjon. Programmet gikk på torsdager. 

## Referanser
The Lawrence Arms

**The Lawrence Arms** er et punk rock band fra Chicago, Illinois i USA. Bandet ble dannet i 1999 og består av Brendan Kelly (Bass og vokal), Chris McCaughan (Gitar og vokal) og Neil Hennessy (Trommer). The Lawrence Arms har til nå gitt ut 6 album, inklusiv ett samlealbum med b-sider. De er for tiden signert til plateselskapet Fat Wreck Chords, etter å ha startet karrieren på Asian Man Records. The Lawrence Arms har tatt navnet sitt etter et boligkompleks i Chicago hvor bandmedlemmene Brendan Kelly og Chris McCaughan tidligere delte en leilighet. 

The Lawrence Arms har to distinkte vokalister i Brendan Kelly og Chris McCaughan. Brendan Kelly kjennetegnes med sin røffe og hese stemme, mot Chris McCaughans mer avslipte og melodiøse stil. Tekstmessig henter The Lawrence Arms inspirasjon fra hjembyen Chicago, men man finner også ofte referanser til både historie, litteratur-historie og Amerikansk populærkultur.

Foruten å være medlemmer i The Lawrence Arms, dannet Brendan Kelly og Neil Hennessy sammen med Dan Andriano (Alkaline Trio) og Todd Mohney (Rise Against) i 2004 bandet The Falcon, som foreløpig har gitt ut en EP og ett album. 
Mens Brendan Kelly og Neil Hennessy har vært opptatt med The Falcon, har Chris McCaughan startet som soloartist, og ga den 13. mars 2007 ut det akustiske albumet "Four One Five Two" under artistnavnet Sundowner.

## Diskografi
* 1999: A Guided Tour Of Chicago (Asian Man Records)
* 2000: Ghost Stories (Asian Man Records)
* 2002: Apathy & Exhaustion (Fat Wreck Chords)
* 2015: TBA (Epitaph Records)

## Eksterne lenker
* 
* 
* 
*  The Lawrence Arms offisielle webside
*  Fat Wreck Chords
Larsen spesial

***Larsen spesial*** var et norsk musikk-program med Rune Larsen som gikk på NRK1 fra 1999 til 2000. Programmet ble sendt fra Rune Larsens studioleilighet i Bergen med ulike gjester i hver sending. Musikalsk ledelse var ved Atle Halstensen. Programmet ble sendt på fredagskvelder det første året deretter på lørdagskvelder.

Serien etterfulgte musikk-programmet *[[Noteknekk]]* og ble i 2001 etterfulgt av *[[Absolutt norsk]]*.

## Referanser


## Eksterne lenker
*
Lekestue

**Lekestue** har flere betydninger:

**[[Lekestue (Barne-TV)]]*, en norsk barne-tv-program som ble sendt på NRK fra 1971 - 1980.
**[[Lekestue for de minste]]*, en norsk barne-tv-program som ble sendt på NRK fra 1967 - 1970.
**[[Lekestue (TV-serie 2002)]]*, en norsk drama-serie som gikk på NRK1 i 2002.
**[[Lekestue (roman)]]*, en roman fra 1997 skrevet av Roger Kurland. Dramatisert for TV i 2002.
Fylkesvei 5036

**Fylkesveg 5036** går mellom Kletta og Rosendal i Kvinnherad kommune.

De vestligste 0,6 km av Baronivegen var tidligere del av Fv53, strekningen har blitt omklassifisert til kommunal vei.

Frem til 2019 hadde veien betegnelsen fylkesvei 53 (Hordaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
The Last King of Scotland (film)

:*For boka som filmen er basert på, se [[The Last King of Scotland]].*

***The Last King of Scotland*** er en britisk film fra 2006. Den er vinner av en BAFTA-pris og er nominert til Oscar. Filmen er basert på romanen med samme navn. I hovedrollene spiller Forest Whitaker den ugandiske diktatoren Idi Amin og James McAvoy spiller hans skotske personlige lege, doktor Nicholas Garrigan. Filmen er basert på fakta rundt Idi Amin sitt liv, men rollefiguren Nicholas Garrigan er fiktiv.

Filmen vant Oscar for «beste mannlige hovedrolle» (Forest Whitaker) under den 79. Oscar-utdelingen.

## Handling
Den unge skotske doktoren Nicholas Garrigan ankommer Uganda og jobber i et lite sykehus på landet. Ugandas nye president, Idi Amin, skader armen sin mens han er i regionen, og Garrigan blir spurt om å behandle ham. Under eksaminasjonen blir Garrigan distrahert av en lidende ku som også ble skadet i ulykken. Uten å tenke seg om tar han Amins pistol og dreper kua. Amin blir først sjokkert over hendelsen, men når han finner ut at Garrigan er skotsk, og ettersom Amin er meget fascinert av dette landet, skryter han av hans mot og initiativ. Han utnevner dermed Garrigan til sin personlige lege og rådgiver.

## Rolleliste

## Eksterne lenker
*
MultiPlus Solutions

**MultiPlus Solutions AS** er et internasjonalt programvarehus som leverer den administrative programvareløsningen (ERP) MultiPlus. Selskapet ble etablert i Danmark i 1976 av gründeren Mogens Lindhard. Det første datterselskap utenfor Danmark ble i 1984 etablert i Norge. Dette kontoret ble senere selskapets hovedkontor, og er plassert i Sandefjord.

Selskapet omsatte i 2006 for ca. 40 millioner kroner, og har ca. 40 medarbeidere. I dag har firmaet avdelinger i Norge, Danmark og Kina. Administrerende direktør er Per-Olav Helgeland. Selskapet eies i dag 90 prosent av det nederlandske, børsnoterte selskapet Qurius og 10 prosent av medarbeiderne.

## Eksterne lenker
* Multiplus' nettsted
Håkon Aasnes

**Håkon Aasnes** (født 13. februar 1943 i Oslo) er en norsk tegneserieskaper. Han har siden 1972 arbeidet med tekst og tegninger til rundt tjue tegneserier, deriblant norske serier som Seidel og Tobram, Stomperud, Smørbukk, Tuss og Troll, Kråka Konrad, Olsenbanden, Hanna, Gråtass og Annika. Han har også tegnet internasjonale seriefigurer som Fantomet og Donald. Han tok over tegneserien Smørbukk i 1982 og Nr. 91 Stomperuds julehefte i 2005.

Aasnes ble i 1976 Norges andre lisensierte Disney-tegner. Han tegnet Disney-figurer frem til 1979 og hadde en ny kort periode som Disney-tegner i 1993. Håkon Aasnes er også første nordmann som har fått tegne og utgi Disney-historier basert på egne ideer og egne manus. 

Håkon Aasnes bor og arbeider på Aurskog i Akershus fylke.

Han fikk Kirke- og undervisningsdepartementets pris 1981.

## Referanser


## Eksterne lenker
* Kort omtale på Lambiek.net (på engelsk)
* Intervju i Seriefokus.no
* Intervju i Romerikes Blad
John Mandrake

**John Mandrake** er hovedkarakteren i Bartimeus-trilogien av Jonathan Stroud

Når Nathaniel er 5 år blir han solgt av sine biologiske foreldre for at han skal læres opp til å bli en fullgod magiker. Mesteren som blir utvalgt er den middelmådige magikeren Arthur Underwood som er leder for Departementet for intern granskning.

I første bok får vi høre om hans barndom og om prinsippet for historien. Nathaniel tilkaller demonen Bartimeus for å ta knekken på en fiende av ham, den fullvoksne magikeren Simon Lovelace. Det viser seg at Simon Lovelace har en del svin på skogen og John som han nå heter blir innblandet i litt av en intrige. Det viser seg at John så vidt klarer å redde livet til Statsministeren.
Tzompantli

**Tzompantli** er et trestativ som ble benyttet for utstilling av hodeskaller. De utstilte hodeskallene stammet fra krigsfanger og fra menneskeofringer. Tzompantli var vanlig i mesoamerikanske samfunn.
Smash

**Smash** kan vise til:

* ''Smash'' (album), musikkalbum av The Offspring
* ''Smash'' (tegneserie)
* Smash (sjokolade)
* Smash (tennis)
* Societé Musicae Academique de Schlaag et Hoorn – en norsk studentorkesterfestival, forkortet SMASH
* ''Smash'' (TV-serie) – en amerikansk TV-serie 
* S*M*A*S*H – en svensk TV-serie
Sejer

**Konrad Sejer** er en fiktiv person i bøker av Karin Fossum, og filmer og tv-serier basert på bøkene. «Sejer» er også serienavn på disse tv-seriene. Karin Fossum merket at *Evas øye* var en krimroman, og hun måtte skape en etterforsker. I privatlivet er han enkemann, har en datter og svigersønn, og et barnebarn som er adoptert fra Afrika. Han har også en stor hund, Kolberg, men denne må avlives forholdsvis tidlig i serien på grunn av alder og sykdom.

I tv-serien spilles Sejer av Bjørn Sundquist. Hans assistent Skarre spilles av Christian Skolmen.

## Bøker med Sejer
**Evas øye* (1995)
**Se deg ikke tilbake!* (1996)
**Den som frykter ulven* (1997)
**Djevelen holder lyset* (1998)
**Elskede Poona* (2000)
**[[Svarte sekunder (bok)|Svarte sekunder]]* (2002)
**[[Drapet på Harriet Krohn]]* (2004)
**Den som elsker noe annet* (2007)
**Den onde viljen* (2008)
**Varsleren* (2009)
**Carmen Zita og døden* (2013)
* *Helvetesilden* (2014)
* *Hviskeren* (2016)
* *Formørkelsen* (2018)
* *Bakom synger døden* (2020)

## Film og TV
### TV
**[[Sejer – Svarte sekunder]]* (2006)
**[[Sejer – Elskede Poona]]* (2003)
**[[Sejer – Djevelen holder lyset]]* (2002)
**[[Sejer – Se deg ikke tilbake]]* (2000)

### Film
**[[Evas øye]]* (1999)
Myking kirke

**Myking kirke** (**Myking kyrkje**) er en langkirke i stein fra 1861 i Lindås (fra 2020 Alver kommune) i Hordaland. Den er den eneste steinkirken i Lindås.

Den nåværende kirken er trolig den tredje kirken som ligger på Myking. De to tidligere kirkene var trolig en stavkirke fra middelalderen og en laftet tømmerkirke fra 1606. Den nåværende kirken ble vigslet 17. november 1861 av prost Hveding, og står 300 meter fra den forrige kirken. Den er etter ønske fra bygdefolket bygd av naturstein fra nærområdet. Steinen ble brutt med pliktarbeid fra gårdene som sognet til kirken, og alle gårdene måtte levere lik mengde stein. Utgiftene ble derimot delt etter størrelsen på gården.

Kirken ble første gang renovert i 1961, og senere mellom 2009 og 2011 i forbindelse med kirkens 150-årsjubileum.

## Inventar
Kirken har diverse inventar som er eldre enn den nåværende kirkebygningen. Den har blant annet et krusifiks fra senmiddelalderen, en døpefont i kleberstein fra middelalderen, prekestol fra 1600-tallet og to lysekroner som opprinnelig kommer fra Nykirken i Bergen.

## Referanser


## Eksterne lenker
* Norges kirker
* DIS-Hordaland om Myking kirke
* 
* «Med kyrkja som treningsstudio» – *Strilen*
*
Errol Flynn

**Errol Leslie Thomson Flynn** (født 20. juni 1909 i Hobart i Australia, død 14. oktober 1959 i Vancouver i Canada) var en australsk skuespiller som er mest kjent for sine romantiske roller i en rekke Hollywood-filmer og for sin utsvevende livsstil.

## liv og virke
### Bakgrunn
Hans far, Theodore Flynn, var havforsker og zoolog; hans mor, Marelle Young, hadde kunstneriske ambisjoner og var viljesterk.

Errol fikk dårlige karakterer på skolen og ble flyttet fra skole til skole, oftest bortvist. I 1926 begav han seg til Ny-Guinea. Han arbeidet blant annet som bokser og perlefisker, lette etter gull, var deleier i et lastefartøy og arbeidet  på en coca-plantasje.

### Filmdebut og stjernestatus
Da han i 1933 var i London bestemte han seg for å satse på å bli skuespiller. Han tok skuespillerundervisning, og sluttet seg til Northampton Repertory Company og turnerte med det i 1934 i Malvern Festival, i Glasgow og i Londons *[[East End (London)|East End]]*. 

Etter denne korte teaterkarrieren fikk han en danserolle i filmen *I adore you* (1933). Ved sin annen film, den britiske produksjonen *Murder at Monte Carlo* kom han i kontakt med Warner Bros. og samme år reiste han over til Hollywood. Hans tredje film i USA gjorde ham til en stjerne. Filmen het *[[Captain Blood (film)|Captain Blood]]* (1935), og innledet Errols storhetstid som varte frem til 1942. Under den perioden spilte Errol hovedrollen i flere klassikere, og han var i flere år Hollywoods mannlige stjerne nummer én.

Han spilte fortrinnsvis i eventyr- og sjørøverfilmer, og hans opplevelser fra yngre år gjorde at han kunne gjøre dette med stor innlevelse. 

Under sine reiser i USA ble han kjent med den franske skuespillerinnen Lili Damita (1904–1994), som ble hans første hustru. Hans hyppige utroskap førte til heftige krangler, som fortsatte etter skilsmissen i 1942 med rettssaker om underholdsbetalingenes størrelse.

### Senere år
Flynns privatliv ble stadig mer preget av skandaler og perioder av misbruk. I 1952 ble han alvorlig syk med hepatitt og leversvikt.

I årene 1953-59 spilte Flynn i et dusintall filmer uten større kommersiell fremgang. Mot slutten av karrieren gjorde han comeback  i tre filmer: *[[Og solen går sin gang (film)|Og solen går sin gang]]* (1957, etter en roman av Ernest Hemingway), *[[Too Much, Too Soon]]* (1958), og *[[Himmelens røtter]]* (1958).

## Filmografi

* 1938 – *[[Robin Hoods eventyr (film)|Robin Hoods eventyr]]*
* 1942 – *[[Gentleman Jim]]*
* 1943 – *[[Edge of Darkness (1943)|Edge of Darkness]]*
* 1951 – *[[Mot alle flagg]]*
* 1957 – *[[Og solen går sin gang (film)|Og solen går sin gang]]*

## Referanser


## Eksterne lenker
* 
* 
* Errol Flynn fanside
Wang (navn 王)

**Wang** (kinesisk: 王; pinyin: *Wáng*) er et kinesisk slektsnavn og et av verdens vanligste slektsnavn. I 2007 var det over 92 millioner kinesere i Folkerepublikken Kina med dette navn. Ordet betyr «konge». 

Navnet er plassert på åttendeplass i den kinesiske Baijiaxing, fortegnelsen over de hundre mest utbredte navn. Plasseringen er ikke en rangering.

Navnet 王 romaniseres *Wang* når det dreier seg om språket mandarin, men når det dreier seg om en kantonesisk navnebærer romaniseres det vanligvis *Wong*. (Men her består det en forvekslingsfare: Det også svært utbredte navnet Huang 黄 [*Huáng*] romaniseres også av og til som *Wong*).

I Singapore, Thailand, Indonesia og Malaysia romaniseres navnet gjerne som *Ong* (for hokkientalende kinesere) eller *Heng* (for teochewtalende). 

Navnet Wang er også i bruk blant annet i Korea.
Korn (andre betydninger)

**Korn** kan referere til:

* Korn, frukt fra gressarter
* Korn (band), et amerikansk nu metal-band
** Korn (album), bandet Korns første musikkalbum
* Partikkel, grann, støv
* Sikte på et gevær, nærmere bestemt forsiktet
Bilnavigasjon

**Bilnavigasjon** er utstyr for navigering av bil ved hjelp av montert GPS antenne og elektronisk kart (levert på CD, DVD, minnebrikke eller OTA (over the air)) med tilhørende kartleser, som kan hjelpe bilfører å finne frem i ukjente omgivelser. Utstyret kan være enkelt-komponenter montert fast i bilen, eller medbrakt håndholdt utstyr montert på en holder.

## Utstyr
Ekte bilnavigasjon, som ofte blir kalt *Turn-by-turn navigation*, er utstyr som kan generere en ønsket kjørerute for brukeren, og deretter guide bilføreren med stemmehenvisning og med visuelle symboler på skjerm, hvor raskeste, eller korteste vei er til forhåndsvalgt destinasjon.

* Fastmontert utstyr (montert ved bilfabrikken), med innebygget gyro og speedometer, er ofte det utstyret som fungerer best, men er også som oftest dyrest i kjøp. Disse systemene har som regel også større skjerm (over 7-8")

* Håndholdt utstyr, eventuelt utstyr montert i holder, fra produsenter som for eksempel TomTom eller Garmin, er billigere i innkjøp enn fastmontert utstyr. Håndholdt utstyr kan imidlertid få problemer med å navigere i større byer, da de lett kan miste GPS-signalet i tunneler, i skyggen av høye hus og lignende

## Kartprodusenter

Kartprodusenter som leverer kart over Norge er :
*TeleAtlas
*Navteq

## Referanser


## Eksterne lenker
Grumman F8F Bearcat

**Grumman F8F Bearcat** var et amerikansk jagerfly utviklet av Grumman for bruk fra hangarskip. Prototypen fløy første gang 31. august 1944, og F8F Bearcat ble operativt med den amerikanske marine i mai 1945, men ble ikke brukt i kamp under den andre verdenskrig. I alt 1&nbsp;237 fly ble bygget, inkludert 746 F8F-1, 126 F8F-1B og 365 F8F-2, før produksjonen stanset i mai 1949. F8F Bearcat ble også brukt av det franske flyvåpenet og av Thailands og Sør-Vietnams flyvåpen.

## Spesifikasjoner

## Eksterne lenker
* Grumman F8F Bearcat